Diari Oficial de la Generalitat Valenciana


Sumari del DOGV 7969, del 31-01-2017 (2017/493)

RESOLUCIÓ d'11 de gener de 2017, del Servei Territorial d'Indústria i Energia d'Alacant, per la qual s'atorga a Gas Natural Cegas, SA, una autorització administrativa per a realitzar el canvi de tipus de gas a subministrar en la xarxa de distribució de gas canalitzat de la urbanització Campo de Golf La Finca, així com el tancament de les instal·lacions d'emmagatzematge de GLP a granel de subministrament a l'esmentada xarxa, al terme municipal d'Algorfa (Alacant). Expedient número CBREDE/2016.16.2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/493


Data del document
:   11-01-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'11 de gener de 2017, del Servei Territorial d'Indústria i Energia d'Alacant, per la qual s'atorga a Gas Natural Cegas, SA, una autorització administrativa per a realitzar el canvi de tipus de gas a subministrar en la xarxa de distribució de gas canalitzat de la urbanització Campo de Golf La Finca, així com el tancament de les instal·lacions d'emmagatzematge de GLP a granel de subministrament a l'esmentada xarxa, al terme municipal d'Algorfa (Alacant). Expedient número CBREDE/2016.16.2003. [2017/493]  
Vist l'expedient amb referència número CBREDE/2016.16.2003 incoat pel Servei Territorial d'Indústria i Energia d'Alacant, a instàncies de Gas Natural Cegas, SA, relatiu a la sol·licitud d'autorització administrativa per a realitzar el canvi de gas de GLP a gas natural a subministrar en la xarxa de distribució existent de gas canalitzat en la urbanització Campo de Golf La Finca, així com el tancament de les instal·lacions d'emmagatzematge de GLP a granel de subministrament a l'esmentada xarxa de distribució, ubicades al carrer de Benferri, al terme municipal d'Algorfa, província d'Alacant.  
A l'esmentada sol·licitud s'adjuntava el projecte tècnic d'execució denominat Projecte de transformació de GLP a gas natural en la xarxa existent de distribució de gas canalitzat de la urbanització Campo de Golf La Finca i tancament de la instal·lació d'emmagatzematge de GLP, redactat per tècnic titulat competent, acompanyat de la declaració responsable de 8 de novembre de 2016.  
Vist que amb data 17 d'octubre de 2016 va ser dictada una resolució del Servei Territorial d'Indústria i Energia per la qual es va atorgar autorització administrativa prèvia per a la transmissió de la titularitat a favor de Gas Natural Cegas, SA, de les instal·lacions d'emmagatzematge i distribució de GLP a granel, en la urbanització Campo de Golf La Finca, del terme municipal d'Algorfa, província d'Alacant, titularitat de Repsol Butano, SA. Expedient número CBREDE/2016/9/03.  
Vist que per la seua relació amb l'autorització sol·licitada constitueixen antecedents a ressenyar els següents actes administratius:  
- Resolució de 29 d'abril de 2004, de la Unitat Territorial d'Energia d'Alacant, per la qual s'autoritza Repsol Butano, SA per a la realització de les instal·lacions corresponents a la xarxa d'emmagatzematge i distribució de GLP, a la urbanització Campo de Golf La Finca, del terme municipal d'Algorfa, a la província d'Alacant. Acta de comprovació i posada en marxa de les esmentades instal·lacions. Expedient número CBREDE/2004.18.2003.  
- Resolució de 5 de desembre de 2008, de la Direcció General d'Energia de la Conselleria d'Infraestructures i Transport de la Generalitat, per la qual es resol la concurrència de peticionaris a l'autorització administrativa per a la gasificació del municipi d'Algorfa, província d'Alacant, en favor de Gas Natural Cegas, SA. Expedients números CBREDE/2005/48/03 i CBREDE/2005/82/03.  
- Resolució de 8 d'abril de 2009, de la Direcció General d'Energia de la Conselleria d'Infraestructures i Transport de la Generalitat, per la qual s'atorga a Gas Natural Cegas, SA autorització administrativa per a la gasificació del municipi d'Algorfa, província d'Alacant. Expedient número CBREDE/2005/82/03.  
- Resolució de 29 de maig de 2009, del Servei Territorial d'Energia d'Alacant de la Conselleria d'Infraestructures i Transport, per la qual s'atorga a Gas Natural Cegas, SA l'aprovació del projecte d'execució de les instal·lacions de la xarxa de distribució de gas natural, al terme municipal d'Algorfa. Expedient número CBREDE/2009.11.2003.  
  
- Acta de posada en servei del Servei Territorial d'Energia d'Alacant, de 18 de desembre de 2013, corresponent a la xarxa de distribució de gas natural al municipi d'Algorfa, província d'Alacant. Expedients números CBREDE/2005/82/03 i CBREDE/2009.11.2003.  
- Resolució de 2 d'abril de 2014, del Servei Territorial d'Energia d'Alacant, per la qual s'atorga a Gas Natural Cegas, SA autorització administrativa per a la construcció de les ampliacions de xarxes existents de distribució de gas natural, a la província d'Alacant, previstes a realitzar durant l'any 2014. Expedient número CBREDE/2013.17.2003.  
- Resolució de 20 de març de 2015, del Servei Territorial d'Energia d'Alacant, per la qual s'atorga a Gas Natural Cegas, SA autorització administrativa per a la construcció de les ampliacions de xarxes existents de distribució de gas natural, a la província d'Alacant, previstes a realitzar durant l'any 2015. Expedient número CBREDE/2014/46/03.  
  
- Resolució de 24 de maig de 2016, del Servei Territorial d'Indústria i Energia d'Alacant, per la qual s'atorga a Gas Natural Cegas, SA autorització administrativa per a la construcció de les ampliacions de xarxes existents de distribució de gas natural, a la província d'Alacant, previstes a realitzar durant l'any 2016. Expedient número CBREDE/2015/29/03.  
  
Vist que per aplicació de l'article 46 bis, punt 8, de la Llei 34/1998, de 7 octubre, del sector d'hidrocarburs, la transformació de les instal·lacions de distribució de GLP a granel per a la seua utilització amb gas natural requereixen autorització administrativa; han de complir les condicions tècniques de seguretat d'aplicació, i s'han de sotmetre en tot a les disposicions normatives vigents per a les instal·lacions de distribució de gas natural.  
Vist que per aplicació de l'article 46 bis, punt 1, de la Llei 34/1998, de 7 octubre, del sector d'hidrocarburs, el tancament de les instal·lacions d'emmagatzematge de GLP a granel requereix autorització administrativa prèvia.  
Vist que Gas Natural Cegas, SA està inscrita definitivament en el Registre Administratiu de Distribuïdors de Combustibles Gasosos per Canalització del Ministeri d'Indústria, Energia i Turisme, amb àmbit d'actuació nacional i número 7.  
Vist que Gas Natural Cegas, SA és titular d'una xarxa de distribució de gas natural en explotació, als voltants de la urbanització Campo de Golf La Finca, per la qual cosa es disposa de la infraestructura necessària per a subministrar gas natural a la xarxa de distribució existent de GLP a transformar al terme municipal d'Algorfa.  
Atés que la xarxa de distribució existent va ser dissenyada i construïda per a ser compatible amb la distribució de gas natural, d'acord amb el que preveu l'article 46 bis de la Llei 34/1998, de 7 d'octubre, del sector d'hidrocarburs.  
Vist que la documentació tècnica que adjunta posseeix una definició i concreció de les actuacions a realitzar i s'ajusta al que estableix l'article 46 bis de la Llei 34/1998, de 7 d'octubre, del sector d'hidrocarburs.  
  
Atés que s'han complit els tràmits establits en la Llei 34/1998, de 7 d'octubre, en el Reial fecret 1085/1992, d'11 de setembre, i en el Reial decret 1434/2002, de 27 de desembre.  
Atés que el Servei Territorial d'Indústria i Energia d'Alacant és competent per a la resolució d'aquest expedient, d'acord amb el que disposen l'article 22 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i l'article 2.2.c de l'Ordre de 9 de febrer de 2001, de la Conselleria d'Indústria i Comerç, per la qual s'atribueixen competències en matèria d'autoritzacions administratives d'instal·lacions de transport, regasificació i distribució de combustibles gasosos per canalització.  
  
Per tant, una vegada complits els requisits i els procediments legals i reglamentaris establits en la legislació vigent aplicables, aquest Servei Territorial d'Indústria i Energia resol:  
  
  
Primer  
Atorgar l'autorització administrativa a l'empresa Gas Natural Cegas, SA per a realitzar el canvi de tipus de gas a subministrar en la xarxa existent de distribució de gas canalitzat, de GLP a gas natural, a la urbanització Campo de Golf La Finca, així com el tancament de la instal·lació existent d'emmagatzematge de GLP a granel, ubicada al carrer de Benferri, al terme municipal d'Algorfa, en el moment que s'haja realitzat el canvi de gas autoritzat, les característiques principals i actuacions del qual s'indiquen a continuació:  
- Tipus de gas a subministrar: gas natural.  
- Connexió amb la xarxa de GN: punts de la xarxa existent amb MOP 0,4 bar (autoritzada i posada en marxa) de distribució de gas natural del municipi d'Algorfa, en la confluència de l'avinguda d'Antonio Pedrera Soler amb els carrers Los Montesinos i Orihuela, titularitat de Gas Natural Cegas, SA, a l'entrada de la urbanització Campo de Golf La Finca, al terme municipal d'Algorfa.  
- Instal·lacions de connexió: relligament de 8 m amb canonada de polietilé, DN 110 amb vàlvula DN 110 entre les conduccions DN 110 (GN) i DN 63 (GLP), a l'avinguda d'Antonio Pedrera Soler amb el carrer Los Montesinos i relligament de 8 m amb canonada de polietilé, DN 110 amb vàlvula DN 110 entre les conduccions DN 110 (GN) i DN 40 (GLP), a l'avinguda d'Antonio Pedrera Soler amb el carrer d'Orihuela.  
- Pressió màxima d'operació: 0,4 bar.  
- Xarxa de distribució amb MOP 0,4 bar: 24.719 m (4.582 m i 20.137 m) de canalitzacions existents de polietilé PE 100 SDR 11 i diàmetres de 63 i 40 mm, compatibles amb el nou tipus de gas a subministrar i amb 736 usuaris connectats a la xarxa esmentada.  
- Desconnexió planta GLP: inertització de dos depòsits existents soterrats de 49.500 l (núm. 926910595 i núm. 994921531), de la planta de GLP 50110566-1, al carrer de Benferri de la urbanització Campo de Golf La Finca i instal·lació de desconnexió amb 2 caps de DN 63.  
- Instal·lació i execució dels punts de porga per a la retirada del GLP de l'interior de la xarxa de gas canalitzat existent.  
- Adaptació de les instal·lacions receptores afectades pel canvi de gas.  
- Zona geogràfica: urbanització Campo de Golf La Finca, al terme municipal d'Algorfa, de conformitat amb el pla denominat «Planta de traçat de la xarxa de distribució» del projecte.  
Aquesta autorització quedarà sotmesa a les condicions que s'indiquen a continuació:  
1. Les instal·lacions de distribució de gas natural han de complir, en tot cas, el que estableix el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11 i, en especial, la seua instrucció tècnica complementària ITC-ICG 01 Instal·lacions de distribució de combustibles gasosos per canalització, així com les disposicions i normes tècniques que se li apliquen. Així mateix, les instal·lacions hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria i el seu desplegament reglamentari.  
2. Gas Natural Cegas, SA ha de complir estrictament les obligacions que s'indiquen en l'article 74 de la Llei 34/1998, de 7 d'octubre, del sector d'hidrocarburs. En especial, està obligada a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les connexions.  
3. El titular d'aquesta autorització gaudirà, com a distribuïdor, dels drets que assenyalen l'article 75 de la Llei 34/1998, de 7 d'octubre, del sector d'hidrocarburs, i l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. Gas Natural Cegas, SA, una vegada realitzat el canvi de gas, haurà de realitzar el tancament de la instal·lació d'emmagatzematge de GLP, en el termini màxim de tres mesos; la inertització dels depòsits de manera adequada, i ha de comunicar al Servei Territorial el tancament efectiu de la instal·lació esmentada.  
5. Gas Natural Cegas, SA queda obligada amb els titulars dels contractes en vigor en aqueix moment a substituir o adaptar tots els elements de les instal·lacions receptores afectades pel canvi, i aquells aparells d'utilització declarats en el contracte i, si escau, el comptador, amb la finalitat de deixar la instal·lació receptora en condicions de seguretat i sense que això puga reportar cap cost per a l'usuari, de conformitat amb l'article 38 del Reglament general del servei públic de gasos combustibles.  
6. L'Administració, després del tràmit de l'oportú procediment, deixarà sense efecte aquesta resolució en qualsevol moment en el cas que s'observe l'incompliment o inobservança de les condicions imposades.  
  
7. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
8. Les instal·lacions receptores de gas hauran de complir el que disposa el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11 i, en especial, en la seua instrucció tècnica ITC-ICG 07 Instal·lacions receptores de combustibles gasosos.  
9. El termini d'execució de les actuacions a desenvolupar serà de sis mesos, a comptar a partir de la data en què es notifique aquesta resolució. No obstant això, amb anterioritat a la finalització del termini podrà sol·licitar una ampliació concreta d'aquests per mitjà de sol·licitud motivada davant d'aquest Servei Territorial d'Indústria i Energia, i adjuntar per a això la documentació justificativa de la demora i del cronograma de treballs previstos per al nou termini sol·licitat.  
10. Personal tècnic en la matèria adscrit al Servei Territorial podran realitzar les comprovacions i les proves que consideren necessàries durant les obres i quan finalitzen aquestes en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la present resolució haurà de comunicar amb l'adequada antelació al Servei Territorial esmentat l'inici de les actuacions.  
11. Aquesta autorització en cap cas concedirà al seu titular drets exclusius d'ús, i s'atorga sense perjudici de tercers, deixant a part els drets particulars, i sense perjudici, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
  
Segon  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d??Alacant.  
  
- La notificació d'aquesta resolució a Gas Natural Cegas, SA.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Indústria i Energia (CA 9 d'Octubre, c/ Castán Tobeñas, 77, de València) en el termini d'un mes comptador a partir de l'endemà de la notificació d'aquesta resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Alacant, 11 de gener de 2017.- El cap del Servei Territorial d'Indústria i Energia: Matías P. Mas Gisbert.